Diari Oficial de la Generalitat Valenciana


Sumari del DOGV 1348, del 17-07-1990 (1990/818246)

ORDRE de 30 de maig de 1990, de la Conselleria de Sanitat i Consum, per la qual es convoca el procediment d'avaluació de la continuïtat de determinades caporalies de servei i de secció, dels serveis jerarquitzats dependents del Servei Valencià de Salut.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/30/(4)/dof/vci/html**

### Dades del document

Número de DOGV
:   1348

Data del DOGV
:   17-07-1990

Secció del DOGV
:   DISPOSICIONS GENERALS

Número del document
:   1990/818246


Data del document
:   30-05-1990

Organisme emissor
:   Conselleria de Sanitat i Consum

Tipus de document
:   Ordre

Ordre de 30 de maig de 1990, de la Conselleria de Sanitat i Consum, per la qual es convoca el procediment d'avaluació de la continuïtat de determinades caporalies de servei i de secció, dels serveis jerarquitzats dependents del Servei Valencià de Salut.  
L'Ordre del Ministeri de Sanitat i Consum de 5 de febrer de 1985 establí el nou sistema de promoció dels llocs de caps de servei i de secció dels serveis jerarquitzats de la Seguretat Social. L'article nové de l?esmentada ordre preveu l'avaluació específica dels seus titulars, a l?efecte de la seua continuïtat en el lloc, a l'acabament del primer i segon quadriennis del seu exercici, i determina que el procediment d'aquesta avaluació, que ha de ser semblant a l?utilitzat per al nomenament, s'establirà a l?ordre ministerial corresponent.  
Aquests llocs de treball no tenen la consideració de vacants a l?efecte de la seua inclusió en l?oferta d'ocupació de personal adscrit a les institucions sanitàries del SVS, segons que estableix l'article 5 del Decret 114/1989, de 17 de juliol, del Consell cosa que unida al compliment del termini del primer quadrienni de les places adjudicades en la convocatòria anunciada per Resolució de 9 d'abril de 1985, de la Direcció General de l?INSALUD, fa necessària la convocatòria urgent del procés d'avaluació específica a l?efecte de continuïtat en el lloc dels adjudicataris.  
Per això, aquesta conselleria, d'acord amb les atribucions conferides en l'article 41 del Decret 46/1988, de 12 d'abril, del Consell de la Generalitat Valenciana,  
ORDENE:  
Article primer  
Es convoca l'avaluació específica dels caps de servei i de secció de les institucions sanitàries del Servei Valencià de Salut que han completat un quadrienni al capdavant d'aquests llocs, i que figuren relacionats a l'annex II d'aquesta ordre, en compliment de l'article 9 de l'Ordre de 5 de febrer de 1985, del Ministeri de Sanitat i Consum.  
Article segon  
El mètode d'avaluació específica que s'estableix amb caràcter excepcional per a aquesta convocatòria, és el regulat a l'Annex I d'aquesta ordre.  
Article tercer  
Els titulars dels llocs de cap de servei i de secció que haguéssen complert el quadrienni, continuaran provisionalment en l?exercici dels seus llocs fins que es publique el resultat de l'avaluació a què aquesta ordre es refereix. Una vegada avaluada l'activitat es procedirà a la confirmació o al cessament en funció del seu resultat.  
Article quart  
Els caps de servei i de secció l'avaluació específica dels quals es convoca en aquesta ordre, en el supòsit de ser confirmats en l?exercici dels seus llocs, podran optar, en el termini de quinze dies des de la publicació del resultat de l'avaluació, per acollir-se al règim de dedicació exclusiva, i percebre el complement específic previst en l'article 2, tres, b) del Reial Decret Llei 3/198, d'11 de setembre.  
València, 30 de maig de 1990.  
El Conseller de Sanitat i Consum,   
JOAQUIN COLOMER SALA  
ANNEX I  
BASES  
Primera  
Aquesta convocatòria serà notificada directament als titulars dels llocs sotmesos a avaluació, que figuren relacionats a l'Annex II.  
Segona  
2.1. El titular del lloc de treball objecte d'avaluació disposarà del termini d'un mes, comptador des del dia següent de la notificació de la convocatòria, per presentar a la Direcció del Servei Valencià de Salut la següent documentació:  
2.1.1. Memòria explicativa que haurà d?incloure els següents punts:  
a) Avaluació referida al període d?exercici de la caporalia, relativa a les següents qüestions:  
- Indicadors de l'activitat de la Unitat Assistencial: ingressos, estada mitjana, ocupació, nombre d?intervencions, nombre d'exploracions complementàries, nombre de consultes, nombre d?interconsultes i d?altres.  
- Projectes dissenyats i posats en marxa sobre organització de la Unitat, formació continuada, docència i investigació.  
- Nombre de sessions clíniques i temes que s'hi tracten.  
- Participació en comissions de control de qualitat.  
- Comunicacions i treballs científics publicats, conferències impartides i d?altres actes rellevants per a la seua formació, tant en el camp de la gestió com en l'assistencial, tot això referit també al període sotmès a avaluació.  
b) Exposició dels plans i projectes que tingués previst desplegar en l'àmbit assistencial, de gestió i, si s?escau, de la docència i investigació, en el quadrienni següent, en cas de renovar-se l'exercici de la caporalia.  
2.1.2. Currículum professional relatiu al període en què s'ha exercit el lloc: que s'avalua.  
2.2. En el termini d'un mes, comptador des de l'endemà de la publicació de la convocatòria, la Gerència de la Institució Hospitalària o, si s'escau, la Direcció Mèdica, haurà de trametre a la Direcció del Servei Valencià de Salut un informe sobre l'actuació dels caps de servei i de secció objecte d?avaluació. Aquest informe, que serà motivat i contindrà una proposta expressa sobre la continuïtat del professional avaluat, serà adoptat per la Comissió de Direcció de l'Hospital a proposta del seu director mèdic.  
2.3. En el termini d'un mes comptador des de la publicació de la convocatòria, les associacions, col·lectius i persones que tot seguit s'indiquen podran trametre a la Direcció del Servei Valencià de Salut un informe-proposta motivat sobre la continuïtat en la plaça de cadascun dels caps de servei i de secció objecte d'avaluació:  
- La Junta Tècnico-Assistencial de l'hospital corresponent, amb el previ acord de la majoria dels seus membres.  
- La Comissió Central de Garantia de la Qualitat de l'Hospital, amb el previ acord de la majoria dels seus membres.  
- La societat científica corresponent a l'especialitat de què es tracte, mitjançant acord del seu òrgan de direcció.  
Tercera  
3.1. Correspondrà l?avaluació dels caps de servei i de secció a una comissió d'avaluació amb la següent composició:  
President:  
- El director per a la Gestió d?Assistència Especialitzada.  
Vocals:  
- El cap del departament o cap del servei de l?hospital, segons es tracte de l?avaluació d'una caporalia de servei o de secció, respectivament.  
Quan la plaça sotmesa a avaluació siga la de la màxima categoria de la seua especialitat en el districte sanitari, hi actuarà com a vocal un facultatiu especialista elegit per i entre el facultatius especialistes amb plaça en el servei o secció el titular del qual haja de ser avaluat.  
- Un facultatiu en possessió de la corresponent especialitat, designat per la Conselleria de Sanitat i Consum.  
- Un facultatiu en possessió de la corresponent especialitat, designat a proposta de la societat científica de l?especialitat de què es tracte. Cas que hi concòrrega més d'una societat científica, es realitzarà un sorteig per designar el vocal i el suplent.  
Secretari:  
- El secretari serà designat pel Director del Servei Valencià de Salut entre el personal amb funcions administratives i titulació superior, destinat a les unitats o institucions del Servei Valencià de Salut, i no tindrà ni veu ni vot en qüestions relatives a la qualificació de l?avaluat.  
3.2. Es nomenarà un suplent per cadascun dels membres de la Comissió, d?acord amb el mateix procediment establert per a la designació del titular.  
3.3. La composició nominal de la Comissió d?Avaluació es farà pública als taulers d?anuncis de les delegacions del servei valencià de Salut i de les institucions on es troben les places que han de ser avaluades.  
Quarta  
4.1. El procediment d'avaluació consistirà en dues fases:  
a) Fase de valoració de la memòria i dels informes.  
En aquesta fase la Comissió valorarà la memòria i el currículum professional, i també l?informe emès per la Comissió de Direcció de l?Hospital i els informes que haguessen pogut presentar les associacions, col·lectius i persones a què fa referència l'article segon, apartat tres, d'aquesta Ordre.  
La Comissió d?Avaluació, si ho considerava oportú, podrà dirigir-se a les associacions, col·lectius i persones a què es refereix el paràgraf anterior, tant si havien presentat un informe-proposta, com si no havien fet ús d?aquest dret, a fi que aporten els documents, les propostes i observacions que poden facilitar o ampliar els elements sobre els quals la Comissió ha de fonamentar la seua decisió.  
b) Fase d'entrevista pública.  
El cap de servei o de secció objecte d'avaluació haurà d'exposar i defensar davant la Comissió, en sessió pública i durant un temps màxim de trenta minuts, un resum de la memòria i del currículum professional aportats quan pertocà.  
Els membres de la Comissió de Valoració podran interpel·lar l?interessat sobre els aspectes de la memòria i del currículum, i també sobre altres aspectes dels diferents informes-proposta que figuren a l?expedient, durant el temps màxim d'una hora. Quan així ho estime convenient, la Comissió podrà variar els temps màxims indicats.  
4.2. La qualificació s'atorgarà globalment sobre les dues fases i es concretarà en la proposta favorable o desfavorable a la continuïtat de l?avaluat. La decisió serà adoptada per la majoria dels membres de la Comissió amb dret a vot. En cas d'empat decidirà el vot del President.  
4.3. Sense perjudici de la motivació de la decisió i de la possibilitat que els membres de la Comissió puguen incorporar vots particulars a Pacta de la sessió de qualificació, en cas de disconformitat amb aquesta, la Comissió farà pública, als taulers d'anuncis de les delegacions del Servei Valencià de Salut i institucions afectades, únicament la qualificació global «favorable a la continuïtat» o «desfavorable a la continuïtat» que hauran merescut els professionals avaluats.  
4.4. L?acta de la sessió de qualificació serà tramesa a la Direcció del Servei Valencià de Salut i la proposta tindrà caràcter vinculant, tret que s'hi hagués incorregut en defectes essencials del procediment.  
Cinquena  
Quan la qualificació de l?avaluació siga favorable a la continuïtat, l?interessat serà confirmat en el lloc de cap de servei o de secció per un nou quadrienni, que es computarà segons el que indica l'article primer, apartats quatre i cinc d'aquesta ordre.  
Sisena  
Quan la qualificació de l?avaluació siga desfavorable a la continuïtat, l?interessat cessarà en el lloc: de cap de servei o de secció, amb l?efectivitat que escaiga, segons que estableix l'article primer, apartats quatre i cine d?aquesta ordre, i s?incorporarà com a facultatiu especialista d'àrea al servei jerarquitzat corresponent.  
En aquest cas, la placa de cap de servei o de secció serà proveïda pel sistema que escaiga, segons el que determina l'Ordre del Ministeri de Sanitat i Consum de 5 de febrer de 1985 (BOE de 06/02/85).  
Setena  
Contra les resolucions dels diferents òrgans del Servei Valencià de Salut, relatives a la convocatòria, tràmit i resolució d'aquestes proves, es podrà interposar recurs de reposició en el termini d'un mes comptador a partir de l?endemà de la publicació de Pacte recorregut. Contra els actes de tràmit que són susceptibles de recurs d'alçada, s'hi podrà interposar davant l?òrgan o autoritat que escaiga, en el termini de quinze dies comptadors a partir de la data de Pacte recorregut. Us resolucions d'ambdós recursos podran ser impugnades davant la jurisdicció contenciosa administrativa.  
ANNEX II / ANEXO II  
Relació de Caps de Servei i de Secció  
Relación de Jefes de Servicio y de Sección  
Caps de Servei Jefes de Servicio  
Anestèsia-Reanimació:  
- H. Gral. (Alacant): Navarro Guillem, Bernardino.  
Otorino-laringologia:  
- H. La Fe (València): Morera Pérez, Constantino.  
Caps de Secció Jefes de Sección  
Anàlisis Clíniques:  
- H. d'Elda (Alacant): Andrés Ferrándiz, Juan Miguel.  
Cardiologia:  
- H. La Fe (València): Sotillo Martí, José Francisco.  
Hematologia:  
- H. E de Borja (Gandia) València: vacant.  
- H. L. Alcanyís (Xàtiva) València: vacant.  
- H. Sagunt (València): Balaguer Muñoz, Humbelina.  
Medicina intensiva:  
- H. Gral. (Alacant): Reig Saenz, Roberto.  
Medicina Interna-Endocrinologia:  
- H. Gral. (Alacant): Barceló Luenga, Enrique.  
Medicina Interna:  
- H. d'Elda (Alacant): Rull Segura, Santos.  
Medicina Interna-Pneumologia:  
- H. Gral. (Alacant): Romero Candeira, Santiago.  
Nefrologia:  
- H. d'Elx (Alacant): Amorós Amorós, Fco.  
Oftalmologia:  
- H. d'Elda (Alacant): vacant.  
Pediatria:  
- H. d'Elda (Alacant): Bosch Giménez, Vicente.  
Radiodiagnosi:  
- H. Gral. (Alacant): López Martínez, Enrique.  
- H. d'Elda (Alacant): Calabuig Maestre, Constantino.  
- H. Sagunt (València): Ferreres Carceller, Isabel.  
Rehabilitació:  
- H. Gral. (Alacant): Sánchez Cañizares, José María.  
- H. d'Elx (Alacant): Laborda Cuartero, Severiano.  
- H. Sagunt (València): Miralles Martínez, José Antonio.  
Traumatologia:  
- H. Gral. (Alacant): Campos Rodenal, Simón.


Còpia Permalink ELI